2018. gada 10. jūlijā Rīkojums Nr. 313

Rīgā (prot. Nr. 32 15. §)

**Par rīcības komitejas izveidi 2021. gada pasaules čempionāta hokejā vīriešiem organizēšanas uzraudzībai**

1. Lai sekmētu valsts pārvaldes sadarbību ar 2021. gada pasaules čempionāta hokejā vīriešiem rīkotājiem, kā arī nodrošinātu regulāru informācijas apmaiņu par tā sagatavošanas gaitu, izveidot 2021. gada pasaules čempionāta hokejā vīriešiem organizēšanas rīcības komiteju (turpmāk – rīcības komiteja) šādā sastāvā:

Rīcības komitejas vadītājs

M. Kučinskis – Ministru prezidents

Rīcības komitejas vadītāja vietnieki:

A. Kalvītis – biedrības "Latvijas Hokeja federācija" prezidents

K. Šadurskis – izglītības un zinātnes ministrs

Rīcības komitejas locekļi:

V. Koziols – biedrības "Latvijas Hokeja federācija" ģenerālsekretārs

R. Kozlovskis – iekšlietu ministrs

D. Reizniece-Ozola – finanšu ministre

N. Ušakovs – Rīgas domes priekšsēdētājs

2. Rīcības komitejas sekretariāta funkcijas veic Izglītības un zinātnes ministrija sadarbībā ar biedrību "Latvijas Hokeja federācija".

3. Ja nepieciešams, rīcības komitejas vadītājs attiecīgo jautājumu risināšanā iesaista citus speciālistus un ekspertus.

Ministru prezidents Māris Kučinskis

Izglītības un zinātnes ministrs Kārlis Šadurskis